《迷神引 秋雁》
清代·苏穆

一曲笙簧临碧树。闲却了蝉无数。当时应悔，送得春归去。

一数数，还疑被、落花误。怎唤得春回，迷旧路。且复约春心，傍秋住。

弱柳侵帘，袅袅寻飞絮。问画梁间，参差羽。紫霄寒起，可传得、侬幽素。

万种深情，凄凉调，不成诉。曾共玉楼人，移雁柱。弹遍十三弦，泪如雨。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。